﻿

通天樂

作者：石成金

糟木匠檢閱，製作

http://inc.m9981.com

第00種 自敘

　　世人俱各有性天之樂，原不因處境之順逆而移也。然人雖各有天樂，鮮得受享者，皆為私欲所蔽。予不揣愚昧，乃將明達語事，漫用俚言紀述數種：某某因在天理，即受許多快樂之福；某某因天理為私欲所蔽，即罹許多憂愁困苦之殃。各贅淺說，著書曰：「通天樂」。謂人能通達乎性天之樂，則隨時隨境皆享極樂於無涯矣。

　　夫上而至於孔顏樂處，亦不外乎性天之樂，但能造其極耳。等而論之，程明道之予心樂者，惟自樂於性天，而他人不識也。白居易之字樂天者，趣專於性天之樂也。邵康節之居名安樂窩者，安於天樂也。司馬光自得乎天樂，即以獨樂名其園。王心齋學是學此樂，遂有樂學歌。令人能通此樂，則俯仰寰宇，凡水流花謝、魚躍鳶飛，皆性天中之透露，何莫而非我心之真樂。昔日予曾有鄙詞云：「眼前快樂誰能曉，自尋諸煩惱。高超極樂天，勝住蓬菜島。」此即通乎性天之樂而已矣，又豈外境所能移易哉。

　　雍正七年二月花朝石成金天基撰寫

第01種 長歡悅　快樂心法

　　長歡悅

　　長，是久遠也。有時刻不忘之義。歡，是欣幸之極。悅，是自心喜極。蓋悅在自心，樂散於外。

　　得歲月，延歲月。得歡悅，且歡悅。萬事乘除總　　在天，何必愁腸千萬結。此邵子歌也。人能體貼此數語，則一生快樂有餘。要知一切名利願欲之事，總因各人前生積業而來。上天久已注定，人徒謀慮爭奪，有何益乎。所以田老者，自號靠天翁，識破造化之本源矣。

　　康熙初年，有個田老者，自號靠天翁。為人最長厚，少壯時曾做過一任縣丞。到任之後，上司之饋送，各項之料理，若點綴不到，非是委解錢糧，就是押送重犯，終日奔波不寧。凡民間訟事，或上司批詞，他立心循理。但有來囑情的，俱不肯依；但有來賄賂的，俱不肯收。若要他以曲為直，斷斷不能。時存天良冰心鐵面。因此鄉紳士宦，俱不喜歡田老。見來的事件，人半是壞心錢財。欲做清官，奈自己家不富餘，微俸無幾；欲不做清官，自心不安，報應可畏。因而未到半年，即告病回家。

　　城外一里多遠，有一大竹園，每年四月間，發筍與人販賣，得資以供食用。園中有草房三間，安住妻子家眷。屋傍有小草軒一間，草花數種。他生有兩子，一子略知書文，即教訓蒙餬口。一子壯實粗拙，即教耕種度日。田老者不喜入城，每日只在園中逍遙快樂。予友向我傳說，田老者今已九十餘歲，鬚髮尚未全白，形容少壯，此當今之異人也，不可不去拜訪叨教。子固執贄至翁竹園，只見萬竿綠竹參天，屋傍草軒自題曰：「嘯玕自樂」。書積盈架，柱有二聯云：

　　隨時快樂隨時福，一日清閒一日仙。

　　竹裡常怡無事福，花間熟讀快心書。

　　又見兩壁上黏格語四聯：

　　一枕臥羲皇，睡起每因黃鳥喚。

　　數椽棲巢許，閒來惟笑白雲忙。

　　人莫欺心，自有生成造化。

　　事皆由命，何須巧用機關。

　　機息時，即有月到風來，不必苦海人世。

　　心遠處，自無車塵馬跡，何須痼疾丘山。

　　得了便非貧，身外黃金何足羨。

　　能閒即是福，世間白髮不相饒。

　　少時田老出來相會接待，極其謙和，語言極其渾厚，真是有道高人。因與交往。數月之後，我拜求田老如何得此高壽。田老曰：「我法最簡最易，但世人不旨信服。心之願欲若要滿足，何能得遂。只須自己假設境界，則心中快樂不已。我自有假設三條云：今只無災無病，得此康寧，即自以為天上神仙，快樂極矣。今只蔬飯布服，得此飽暖，即自以為玉食錦衣，快樂極矣。今只茅屋竹籬，得此安住，即自以為蓬萊閬苑，快樂極矣。」

　　田老又曰：「此三條之外，老漢向日曾受朝廷一命之榮。本是微員薄俸，我自以為高官厚爵。今雖辭官，尚多榮耀，豈不樂極。此一條不入前三條之內，恐多有未曾為官者，豈不缺典，只須前三條，並不煩難，世人俱可自為，即是心滿意足，壽由此而延長，福由此而加添，病卻身安，得效最速。至於一切得失乘除，俱從各人前生修積所致，上天俱有主宰，今惟有靠天過活，所以我一生並不愁苦機謀。我因自號靠天翁者，此也。鄙見如此，不知高明以為何如。」予深喜敬服，因又懇求長壽捷法。田老又傳八句云：

　　保養三般精氣神，少言少欲少勞心。

　　食惟半飽宜清淡，酒止三分莫過醺。

　　常把戲言多取笑，每懷樂意不生嗔。

　　炎涼變詐都休問，讓我逍遙過百春。

　　凡得其指點者，俱皆悅從。其後田老壽至一百一十七歲，無病而逝。總因田老者立心長厚仁慈，已有根本。欲求快樂福壽者，未可只循其法，而置根本於不問也。昔紫陽真人有二句云：「黃芽白雪不難尋，達者須憑德行深。」 通此竅矣。

　　快樂心法

　　人生在世，不論何等境界，惟以存心快樂，為第一事。但此快樂，非謂遂諸願欲而然，須自假設樂境。靠天翁之法已悉矣，不必再措一詞。惟予自立心法，只一句七字曰：「安寧飽暖即天仙。」要知此一日也，地獄眾生挫燒舂磨，刀山油鍋者，不知經幾多慘苦。餓鬼眾生飲銅食鐵者，不知經幾多慘苦。飛卵濕化諸畜生，銜鐵負鞍，生烹活剝，刀割斧剁者，又不知經幾多慘苦，而我總無從知曉也。縱得為人，當想世人，每多疾病呼嚎展轉牀榻、醫藥不效、痛楚難堪、望救無門者，又有癰疽疔毒、痛鑽心髓、濃血淋漓、求死不得者，不知其幾萬千。我今幸得身體強健，無病無痛，是安之一字，豈非享天仙之樂耶。至於苦難之事，更甚殷繁。要知世上人，每多自罹於名韁利鎖，離家別業，紅塵白浪，餐風宿露，奔波勞苦而不息者，有貧窮卑賤、無奈無恥者，有官糧私債追逼無完者，有骨肉至好、事逼分離難割難捨者，有賣男鬻女剜肉醫瘡者，有含冤負屈控訴無門而莫伸者，有刑罰枷責囚鎖牢獄者，有賊盜劫殺水溺火焚、蛇螫虎咬死亡無救者，種種慘苦可憐可悲者，萬萬千千，筆難盡述。我今幸得平安自在，是寧之一字，真有天仙之樂矣。再看世之無衣無褐、寒侵肌膚、食不充口、饑餓難忍者，又不知其眾多無數；我今幸得布衣蔬食，免許多饑寒苦楚，是飽暖二字，不亦有天仙之樂乎。人當時時刻刻想念此一句，則知感上天賜我甚厚，不可不力加德行，栽培以少補答，更須勤修道果，普救含靈脫離諸苦方，遂予心之大樂也。(予另著《快樂原》一部，分析詳細，此篇互看，福箴附後請政。)

　　心寬性怡快樂，就是福。無病無痛康健，就是福。

　　布衣蔬食飽暖，就是福。茅屋竹籬安穩，就是福。

　　天倫家口團聚，就是福。兵戈不擾太平，就是福。

　　家門清吉寧靜，就是福。書酒花月領略，就是福。

　　明窗淨幾閒逸，就是福。草榻繩牀鼾眠，就是福。

第02種 莫焦愁　莫愁詩

　　莫焦愁

　　莫者，禁止之詞。含有切忌切戒，毋再復蹈之意。火燒太過為之焦。焦者，火燒木也。木被火燒，頃刻灰燼。莫焦莫愁，有急急救熄，不可稍遲之意。又有焦燥之焦，是言性氣之急燥，怒恨抑而不伸也。要知焦最損人。孫真人云：「木還去火不成灰，人能戒性還延命。」此性字，即性氣急燥之性也。愁者，憂之過甚而不止也。總之，焦愁徒自苦惱，與人何尤。可不戒哉。

　　邵康節有醒語日：「萬事乘除總在天，何必愁腸千萬結。」只明此二句，則焦愁之患除矣。

　　袁宏道云：「人情必有所寄，然後能樂。有以文為寄者，有以酒為寄者，有以奕為寄者，有以技為寄者。古之達人，高人一層，只是他情有所寄，不肯浮泛虛度光陰耳。每見無寄之人，終日忙忙，如有所失，無事而優、對景不樂，即自家亦不知是何緣故。這便是一座活地獄。更說甚麼銅牀鐵柱，刀山劍樹也。」

　　此篇絕妙指點，予謂寄情有清濁二種：清寄如書、酒、花月等類是也；濁寄如驕、奢、嫖、賭等類是也。能領清寄者，即日日做快樂神仙。甘蹈濁寄者，即日日為苦惱囚犯。但此二途，一是現在之天堂，一是眼前之地獄。隨人自趨，並無阻攔。奈人明知有天堂而不赴，反自入地獄，是誠何心哉？良可歎也。

　　昔有與僧交往，見其計謀奔逐，因作詩曉之曰：

　　早知都是自拘囚，不合因循到白頭。

　　汝既出家還擾擾，何人才得死前休。

　　此予改正之詩也，豈獨此僧為然，舉世甘為自拘囚者不少。昔信大師禮三祖曰：「願和尚慈悲，乞與解脫法門。」祖日：「誰縛汝?」曰：「無人縛。」祖曰：「既無人縛，何用更求解脫。」信於言下省悟，此解脫最妙之法。今雖知之而仍甘為自拘罪囚，竟將千金難買之時光，因循虛度而不領受清寄之快樂者，總由往因積業所致，是以不得自主也，深為可惜，可憐。

　　韓苦鬼諸事，皆從鄙嗇辛苦而起。惟每晚早睡之法．深為可取。治家者，不可因人而廢言也。

　　家資不在多少，只要教得子孫賢能，保守得固。不然千金亦易銷散，徒為自苦，有何益乎。

　　人欲享樂，先要立享樂根基。所謂享樂根基，即吾人之良心也，試看靠天翁，不枉法治民，已有根基矣。後果至快樂福壽。今韓苦鬼，勸伊寬恤貧窮，並不依從，既無享樂根基，致令終身困苦，後代銷敗，理必然也。

　　康熙初年，有一人姓韓，開張柴米大鋪，因他最有機謀，性氣急燥，時刻照管出入，極其刻薄，終日愁眉不展，無事而優，對景不樂，從不曾見他有一笑臉，遠近人都恨他刻毒，起個美號，叫做韓苦鬼。每日打探各處柴米價值，某處價賤，即往買來發賣，某處價貴，即改往賤處販賣。這人有許多癖病，即如不住高大房屋，不穿綢緞衣服，不與富貴交往，即葷腥肴饌，亦不肯用。人俱可學，獨有三件事，人不能學。第一件是不赴人酒席，自己亦不請人酒席。人間其由，韓答道：「我去赴人筵席，彼費多金，我能吃多少。領過人的，不能不回答，將有用之資，如此浪費，豈不可惜。」第二件是出外販買柴米，旱路不騎驢，水路不乘船，都是步行。人問其由，韓答道：「揚州地方，東不過大橋張汪一路，西不過廿泉各集場，南不過瓜洲鎮江，北不過邵伯高郵，雖遠亦不出三四十里，天生我這雙腳，若不走路，要他何用。只看世上窮苦人，推車抬轎，挑米擔柴，拽纖搖櫓，他難道不是父母生成的，我這樣安穩步行何等快樂。」第三件是每晚早睡，從不點燈。人間其由，韓答道：「每晚早睡，有五件益處，一者子弟家人無奸盜酗賭諸壞事；二者廚下無火燭之災；三者灶上無跌破碗盞之慮；四者夜半睡覺已醒，又可聽防賊盜之竊發；五者次日早起精神強健，不致昏沉失曉，至於每年省下燈油極多，又不必言矣。」友人歎服。他只生一子，十多歲放在學堂裡聽隨先生教訓，整年累月，不得閒工夫，總不查問讀何書，寫何字。終日只在財上盤算，真個披星而出，帶月而歸，年紀才三十七歲，形容衰老，猶如六十餘歲。昌黎公有年未四十而髮蒼蒼，而視茫茫，而齒牙動搖。以此移贈本宗之苦鬼，切實不謬。他空手未曾十年，創業家資約有乾金。我因家中日用柴薪，承他照底價賣與我，供用不缺。又因他說話從不失信，所以與他交契。聞他做人刻苦，因到他家內面說道：「世上最苦是貧賤人，凡來買柴米不多者，只看些微利息，寬讓體恤；你年將四十，我見你勞苦奔忙，焦愁不了，你自念衣食有餘，略放閒散些，也受用許多快樂，何必終日自苦。」因[將]我向日撰的新七筆勾摘出一條，就在他家內寫成鬥方奉與他黏壁，囑他朝夕醒悟。詞云：

　　終日憂愁，用盡機關不肯休。貧賤天生就，富貴天緣湊。休算計五更頭，明朝依舊。略放寬心，落得安閒受。因此把妄想貪求，一筆勾。

　　韓人接過鬥方答說道：「重蒙台諭，言言金玉。但我這生意原是貧人買的，利息若少，豈不空代人勞苦。只因我的兒子幼小，趁我壯年，再苦積得千兩，我也心足，那時安閒未遲。」我見言如不言，就告辭回來。我自暗想此人，雖再積千金，恐怕又望萬金。這樣癡愚真可憐也。韓人打探得裡河場內，出有紅草極多，大有利息，每千束本銀不過七八兩，盤運至揚，即賣至十五六兩，除去船資雜用，每千竟有四五兩之得。韓人大喜，整齊本銀，僱兩隻大船，往來裝販多次，果然大得重利。不意那年山水暴發，將高郵至邵伯灣頭一帶河壩，倒卸極多，奉總河大老爺憲行，立等要紅草打壩，著令江都縣將一切草船封貯，運送河塘，候領官價。韓人心急如火，暴燥如雷，無極奈何，忍著性氣只得隨至河官委員處，候領草價，十分不得五分，又用去盤纏雜費，虧折三十餘兩。自己焦愁惱悶，飲食減少，未十日，右眼紅腫，痛不可忍，又捨不得錢醫治，只是苦捱，漸漸太陽額角，連絡左眼也復腫痛。無極奈何，只得請眼科名醫張守齋醫治，那張醫一看，即說道：「目得血養，方能明視。今此眼都因心火上炎，燒炙肝經，睛已凸高，甚是很重，因何不早治?如今第一件要緊的事，全要自己平著性氣，切莫焦燥憂愁。服藥調理，猶可保得左眼，若不上緊怡養醫治，兩眼俱難保固。」因此日日醫治。韓人無極奈何，只得捺著性氣，勉強平和。未過一月，右眼已瞽，只留左眼一隻。人不叫他韓苦鬼，都順口叫他做瞎苦鬼。他眼睛才醫好了兩個月，聞得紅草因官封價貴，瓜洲蘆柴有利，仍舊並不乘船，步行至瓜洲買柴。已經走到八里鋪地方，忽然陰雲四起，狂風大雨。韓人借一家門首暫躲，候雨止前行。不想那雨越下越大，守至黑晚雨尚不止。雖時在七月，天氣尚暑。他不肯敲門往人家借宿，恐怕又要費錢，只在門外簷下蹲了一夜。那知受了風寒，遍身火熱，那一家驚怕，問明住處，僱轎抬送到家，已自病重。疼痛呼嚎，急請太平橋八十餘歲老醫王二玉診脈。之後，即向韓人說道：「人身夢幻泡影，原是虛假，不可認真。焦愁勞苦，有傷元氣。此病平日精神虧損，風寒易侵，若不急急發散，怎得消除。因用藥發汗，汗後用心調攝，不可再有失誤。」醫治三個多月，用去許多銀子，才得少愈。

　　復又聞知瓜洲南米到了極多，價賤利重。因此不候全愈，就到瓜洲買了一船米，販到揚州賣。不意船到揚子橋，河路湧躋，被一漕船上篙搗著米船，將船截漏，米被水浸。急忙另僱一船，呼人挑運過船，已是許多水入船，壞去米三十餘石。每石不得半價，人尚憎嫌不要。韓人氣填胸膈，不由不焦愁氣惱。漕船是奉上行運糧的，誰敢控訴。無極奈何，只得隱忍而歸。形容頓變，飲食減少，只是晝夜歎氣。才四五日，腰上忽起一發背大疽，急請內外科錢億林醫治。錢云：「總因心事焦愁，抑鬱不伸，氣血凝滯，致成此患。但今飲食甚少，瘡頂平塌，藥餌在次，全要自己諸事放下，開懷排遣，時長歡悅，藥才見效。服藥之後，若是瘡不高起，飲食不加，即另請高明，切莫自誤。」那知韓人，當此重疽，並不寬懷，心裡又焦愁這件，又焦愁那件。時刻暴燥，只要急速求愈。後五六日，更換數醫，越醫越重，湯水不進，爛成深塘，濃血淋漓，日夜叫喊，竟至命絕。壽只四十二歲。

　　子雖十八歲，世事不諳，親族代為料理，收殮，治辦喪事。尚未半年，子被壞人引誘，奸一私窠婦人。有惡棍串通拿獲，拷打送官，掯去二百多金，方才釋放。又未半年，復又被壞人引誘賭錢，將家財盡數白送與人。竟弄得衣不充身，食不充口。饑寒難忍，無極奈何，只得自己挑菜賣銀餬口。可憐韓人辛苦刻薄，掙起若大家財，不肯教子成人，癡愚至此。不可不述，以為世人切戒。

　　莫愁詩

　　予先大人維石公，手抄俚俗舊詩數十首，每常自誦。予今選訂新翻，或妄改幾句，或妄換幾字，顏曰莫愁詩。惟供我愚人吟詠快樂而已，未可以詩法較也。

　　世事茫茫無了期，何須苦苦用心機。

　　尋些樂處酌杯灑，偷個閒時誦首詩。

　　放蕩五湖思范蠡，縱橫六國笑張儀。

　　百年光景須臾事，日日追歡也是遲。

　　諸般得失總虛花，展放眉頭莫自嗟。

　　幾朵鮮花除世慮，三杯美酒醉韶華。

　　徐行野徑閒情爽，靜坐茅齋逸趣嘉。

　　分外不須多著意，惟將快樂當生涯。

　　衣食無虧便好休，人生在世一蜉蝣。

　　陶朱不享千年富，韓信空成十大謀。

　　花落三春鶯怨恨，菊開九月燕悲愁。

　　閒居安靜多清福，何必榮封萬戶侯。

　　也學如來也學仙，攜尊隨處樂陶然。

　　人情只堪付一笑，世事須知無百年。

　　皓首難陪東閣宴，清風自足北窗眠。

　　休將煩惱盤心思，急須嬉笑舞瘋癲。

　　人生安分且逍遙，莫向明時歎不遭。

　　赫赫有時還寂寂，閒閒到底勝勞勞。

　　一心似水惟平好，萬事如棋不著高。

　　王謝功名有遺恨，怎如顏性樂陶啕。

　　花甲之外樂餘年，禿髮留須半是禪。

　　杖掛百錢村店裡，手持一卷草堂前。

　　功名與我無干涉，事業隨他別處牽。

　　惱怒不生愁悶滅，饑來吃飯因來眠。

　　歌幾回時笑幾回，人生全要自開懷。

　　百千萬事應難了，五六十年容易來。

　　得一日閒閒一日，遇三杯飲飲三杯。

　　焦愁惱怒都銷散，兔致浮軀氣早衰。

　　六尺眼前安樂身，四時怎忍負良辰。

　　溫和天氣春秋月，道義賓朋三五人。

　　量力杯盤隨草具，開懷笑語任天真。

　　細看如此清閒事，雖老何須更厭頻。

　　為士幸而居盛世，住家況復在中都。

　　虛名浮利非我有，綠水青山何處無。

　　勝游只宜尋美景，命儔須是選吾徒。

　　快樂原屬閒人事，況與偷閒事更殊。

　　得失乘除總在天，機關用盡也徒然。

　　人心不足蛇吞象，世事到頭螂捕蟬。

　　無藥可延卿相壽，有錢難買子孫賢。

　　家常安分隨縧過，便是逍遙快樂仙。

　　穿幾多來吃幾多，何須苦苦受奔波。

　　財過北斗成何用，位列三台做甚麼。

　　眼底浮雲輕似紙，天邊飛兔疾如梭。

　　而今癡夢才呼醒，急享茅底快樂窩。

　　舉世不忘渾不了，寄身誰識等浮漚。

　　謀生盡作千年計，公道還當一死休。

　　西下夕陽難把手，東流逝水絕回頭。

　　世人不解蒼天意，空令身心夜半愁。

　　一寸光陰不暫拋，徒為百計苦虛勞。

　　觀生如客豈能久，信死有期安可逃。

　　綠鬢易凋愁漸改，黃金雖富鑄難牢。

　　從今莫著惺惺眼，沉醉何妨枕曲糟。

　　人生在世數蜉蝣，轉眼烏頭換白頭。

　　百歲光陰能有幾，一湯扯淡沒來由。

　　當年楚漢今何在，昔日蕭曹盡已休。

　　遇飲酒時須飲酒，青山偏會笑人愁。

第03種 沈大漢　武略私議

　　沈大漢

　　天授以聖賢才能，豈令其自有餘而已，誠有以補其不足者也。我於世之有力者，亦是如此。人遭生死危難，在於頃刻。此時雖有錢財語言，俱無所施。惟有大力者，才能救濟。予之愚見，乃以用力，又為諸德之首。

　　有一人姓沈，因他生得比常人高一頭，胖一倍，遠近都稱他為沈大漢。他即自以大漢為名。這人兩膀力有千斤，能開敵十多人。又善能走路，一步有常人兩步，一日能行二百里。雖如此勇猛能乾，為人卻忠義正直。但見人或以強欺弱，或以奸掯愚，他即挺身解救。倘若不順，就拳打推跌，不怕不從。人有危難，即憤不顧身，竭力救援。他住在缺口門外，並無家眷。有兩間屋，幾畝旱田。同一老僕幫種麥豆，僅供食用。有表兄在某將軍麾下，曾與談講許多刀、槍、劍、戟、銃、炮、弓、箭。勸他道：「你有這樣大氣力，能乾。乘此壯年，何不出去立些功勛，也有許多榮貴。」大漢答道：「我每常見許多將弁，好的少壞的多。只知擄人財物，奸人婦女，殺人性命，罪孽重大，還報不了。我只甘貧守淡，到比他們落得心裡安穩，享許多快樂。」表兄不能相強，辭去。但他的好事甚多，我只說一二件，便知其餘。

　　那一年春間，大漢睡至二更時候，忽聽得喊聲烘烘，又有嚎哭，吵鬧嘈雜。大漢火急被起短襖，飛奔銜上，只一箭路遠，有許多鄰人圍繞，有一老婦痛哭。問明，方才有七八個大盜，懼用刀斧劈開門戶，將老婦的女兒平空搶去。大漢不候說完，即隨便拿了－條扁擔，如飛的趕去。這大漢走路最急，諸人不及，未一時已經趕到。果見許多強盜，火把齊明，背著一女。大漢將手中扁擔豎起，高喊道：「我是灘上沈大漢，遠近都知得我武藝，知事的好漢，速將女兒放下，饒汝等性命。如若少遲，我一扁擔一個，都送殘生。」那眾盜正要對敵，他只一扁擔先打倒了一個，眾盜見勢頭凶勇，料難抵敵，沒奈何即放下女兒，將打倒的盜，星飛蜂擁奔散。大漢也不去遠追，隨將女兒馱回，交與老婦。說道：「此地你不可居，我有好友在城內某處，他現有空房，你即刻收拾傢伙，我黑早送你母女到彼安活。」母女感激跪謝。果然不候天明，大漢即來送母女往城內安住。

　　原來這老婦係寡居，只生此一女，略有些須顏色。二十餘歲，高不成，低不就，每日母女針指紡績度日。因房屋淺促，被盜看知，所以來搶劫。這老婦感念沈大漢恩救，知他並無妻室，因向大漢哭訴道：「小女性最貞烈，若不是恩人力救，久已喪命。今情願將女服事恩人箕帚。」大漢搖頭，立意不允。轉煩許多媒人打聽婚配，隔了幾年，女已二十七歲，只守著不肯許人。

　　曾一日，沈大漢到舊城內回拜朋友，行至府西街，忽見一家屋上大煙迷罩，火頭已出，鄰人驚慌叫喊，聚有幾百，束手無策。適值沈大漢過路，才一看見，急將外邊長衣脫放傍戶雜貨店內，跳入屋內。不顧火猛，忙將屋柱只一扳，屋已傾倒。再將牆只一推，牆已卸下。火因此不得上炎，其在下的火，已壓熄一半，只燒去此家三間房屋，旁邊鄰居總不曾漫延。原來這家只有三人，都到城隍廟裡看戲，因灶下的餘火，未曾全熄，不意延出來燒著壁柱，致有此災。眾鄰見火已熄下，俱皆大喜，齊來叩頭奉謝。大漢身上燒有十幾個大泡，卻急忙穿起衣服來。眾人問其姓名住處，他並不答應，就如飛的跑去了。

　　那時昭武楊將軍，回家公幹，聞知大漢有力重義，著人傳來面談。參見後，將軍問其武藝，他就將如何智勇，如何操演，如何重義的話，細細講說。將軍情投意合，大加喜歡，即與他千總官的糧餉，著他時刻跟隨左右，不可暫離。大漢隨將軍到松江年餘，小心應酬，甚是得意。

　　忽一日，有某處賊寇蠢動，將軍前往征剿。那一日正在對敵時，帳蓬外前，列著許多兵隊擁護，將軍坐在馬紮交椅上，指揮號令。大漢緊隨在旁，他猛然把將軍坐的交椅推倒，自己同將軍都跌倒地下。將軍大怒，正在發話究問，只見前列執刀槍軍器的護衛兵員幾十人，都被賊突然放炮來，也有將頭腦連身打去半邊的，也有把全身都打去不見的。若不是大漢推倒跌地，性命俱休。原來都是他表兄，平昔講武藝時，熟知炮發先有如何煙兆，可以預避。因死生在於呼吸，若稍遲半刻，已無救矣。將軍知其能乾，深感其功，即賜許多金銀彩緞，隨賞他游擊之職，復又時加青目。未久賊已剿滅，大漢赴任甚是榮貴。不多時告假回到揚州，方知那寡母同女，已株守四年，並不婚嫁，專候大漢成親。這大漢感其厚情，因而允配夫婦。後來女之寡母養生送死，俱係大漢承管。生有二子，與乃父不同，竟改武習文，都繼書香科第。未久辭官回家，共享快樂，壽至八十六歲，無病而終。可見有良心，有力而重義之人，必有好報，上天必不有負也。

　　武略私議

　　治平以文，勘亂以武，文武並重也。今以武學論之，首在主將得人，糧草足備。設有賊寇蠢動，兵飽馬壯，精神充實，已先奪敵人之氣魄矣。尤在平時號令嚴明，勤加操演。要知技藝不精，即難以應手。軍令不信，即難以遵行。兵器不可不齊，更須旗幟鮮明。刀槍明亮，上可耀日貫天，下可崩山裂地。此為將之要也。惟三軍出師，迤延甚遠。被鄉村鎮市，男女老幼，聞風逃避，俱所不免。全在為主將者，預先嚴論兵弁，大軍到處，不許紊亂隊次，不許妄殺平民，不許擄搶財物，不許姦淫婦女，犯即按以軍法。是此仁義之兵，所至境界，雞犬不驚，井裡安然。總其始勤令於供備之官，毋遲糧草；嚴治於領旗之弁，毋輕離汛。庶各各凜遵法紀，不敢少有違犯。則兵將無欺，先聲勝敵，功成偉烈，又何疑乎。

第04種 麻小江　擬禁打降示

　　麻小江

　　天付人以膂力，不肯濟人，反為損人害人之事，致令立斃杖下，誰謂天道冥冥耶。

　　鈔關門外約二里遠，有一惡棍名喚麻小江。此人生得矮小面麻，兩膀力敵十餘人。這人性情卻與沈大漢相反。但有錢賺，雖坑人害人的事，都去代做，是個敢作敢為的光棍。彼時有個趙富翁，因被一油刮屢次索詐，痛恨切骨，曾煩小江去尋事鬥打，他即去把那油刮打個半死。富翁大喜，謝銀若干。豈小江後來惡掯富翁十多次，不止二百餘金。又半里遠有一家，因鬥毆縊死。小江即插入中間，自認屍親。先拿住被告，一頓拳頭，打得重傷，苦主大喜，認為至親。兩邊播弄，小江於中原被各索三四十金，方代結案。因銀不應手，遂代為唆訟。又於中代為料理衙門書差，賺銀甚多。及至官審幾次，原被俱受刑法，兩家費得赤貧。水落時，方知俱是小江所為，各恨切骨。他的壞事甚多，說也說不盡。他住有七進大瓦屋，常與盜賊往來。但有偷來的衣服財寶，都窩藏在他家內。凡有遠近偷來的耕牛，進了他的門，不論上好的精壯肥牛，即時牽到後屋宰殺滅跡，垫銀與偷賊。他殺的牛，也不計其數。因他有錢，有力捕役俱畏懼，不敢拿他。

　　那時高府尊諱承爵，新到任，就有二十餘紙狀子，控告小江惡跡多端。府尊尚不遽信，即著內署貼身的至親，前往彼處密訪回覆，果是真正惡棍。府尊即差乾役，拿來重責四十板。合衙門皂快，都恨他惡毒，各用切手頭號重打。府尊還要枷號示眾，不料小江已經氣絕，吩咐頭役用蘆席裹屍，即時於郊外掩埋。那時鈔關至南門寶塔灣一帶河堤纖路，俱傾倒不堪，天有雨雪，每每傷損行人甚多。府尊上任，訪知明確，即傳江都縣來當面吩咐，將小江的房產財物盡數抄沒變價，都為修造河堤之用。遠近人民，第一樂事是除惡棍之害，第二樂事是行堤安穩，稱頌功德不朽。

　　擬禁打降告示

　　為嚴禁刮棍打降以除民害事，照得欲植嘉禾，先除蟊賊。目今有等不營生業，游食趁閒之徒，專學拳棒，結黨成群，見事鴟張，沿街虎踞，每多受他人之僱倩，代為泄忿報仇；抑且入豪右之牢籠，甘作飛鷹走狗。究其極，則為人命之兇手，強盜之把風。種種流毒，深為民害。除現在密訪剪除外，合亟飭禁。為此示仰某屬官吏軍民人等知悉。嗣後該地方，但有油手刮棍，倚仗膂力，遇事生風，插入打降，鄉保小甲即時公舉到官，重責枷示，驅逐出境。若審有詐財者，照新例究擬立斬。如鄉保受囑徇隱，或被害稟發，或另有訪聞，一並究治。其有延請教師，習學拳棒害民者，同居父兄，並拿重處，決不輕貸。

第05種 追命鬼　娶妾納婢論

　　追命鬼

　　人之心念，平昔能持，則當境自定。葉生具如此大才，取科名如拾芥。只因一念差錯，遂至破家喪命。深為可惜，可憐。世人不可不慎也。

　　葉介眉字九之，十七歲初考即進學，此人不獨揚州知為才子，即通省各處，莫不聞名。他有三件奇處：第一出口成章，下筆千言，不假思索。第二字法鐵畫銀鉤，不亞鐘王。第三他年方二十五歲，容貌標緻，猶如潘安。其妻悍妒，房中有婢女才十七歲，略有顏色，葉生常有愛意，奈妻寸步防間。那時岳母壽日，妻回家慶祝，連過兩日。葉生即同婢私語，婢正色說道：「奴婢人雖下賤，志卻清貞，守一不二。今相公如此才貌，若得配偶，即終身服肆，亦所甘心。奈主母十分森嚴，萬一知風，奴婢遭其毒手，竟有性命之憂。相公若不能保全，即萬不可行。」葉生笑道：「內人雖妒，畢竟我是夫男，他何敢為持。到那時我自以理說情求，包管無事。」婢因順從。其婦回家，細詢小奴知情。怒將此婢棍打無數，遍體皆傷。葉生方開言辯求，婦即痛罵，扯耳跪倒，亦被重打。又將婢女另鎖空屋，每日另送一餐粗飯，隔日又打。葉生無奈，密請同交二十餘人，俱是生員舉監，齊來勸解。婦在屏內高聲喊道：「男女雖異，理原無二。譬如婦女，守定一夫。倘若再私一男，諸公若是容得，我即寬恕。」眾人只得勉強回道：「事雖葉某不是，推眾人情分，可將此婢發媒配人，交還身銀，何等相安。」婦亦不允。眾人無奈，只得辭回。婢聞眾勸不解，是夜痛哭幾場，自縊慘死。因婢無父母屍親，婦即收殮掩埋。

　　葉生在書房讀書，即明明看見此婢披髮垢顏，長舌係頸，立於對面，行也隨行，坐也隨坐，不肯暫離，葉生甚是畏懼。過了兩日，只得私自向婢魂懇求道：「都是我帶累與你，惟今之計，只多請高僧經懺超度生天。望祈寬宥。」婢即怒說道：「當初有話在先，你滿口依允包管無事。今已喪命，再復何辭。我立意只追你生命，還報了事。你雖請活菩薩唸經，絲毫無用。」葉生終日哀求不離。

　　那時葉生往江寧科舉，方入貢院，才在號房坐下，即見此婢披髮垢顏長舌係頸，立於對面，他又把手抹墨在卷上一涂。葉生驚倒在地，不獨文不能成一字，且卷已涂壞，只得袖手而出，急忙回家，焦愁不已。未幾日婢於白晝將葉生扯去。初尚哀嚎哭泣，少刻寂寂無聞。家人急來呼喚不醒，方知氣絕多時。買棺收殮，正在治喪，婦亦自悔不及。忽見夫同婢齊來扯拉，婦即大聲驚叫求饒，口吐鮮血幾斗，手爬心胸，跌地而死。家人急忙請親族辦理，豈人眾到來，因無子嗣，先將家業衣物，吵鬧三日，瓜分罄盡。屍臭難聞，方才用些微，買具薄棺，將婦屍收殮。過了兩日，屍水滴地，忙著人將兩棺抬送郊外埋葬。可見坑人生命，一返一復，因果報應，毫不昧也。

　　娶妾納婢論

　　世上有罪惡極大而不可宥者，莫如娶妾納婢而已。坑陷人之子女，百般慘苦，無可如何。若正妻不能生育，猶可藉以不孝無後為言。每見已有子而又復娶妾納婢者，意欲何為耶。要知婦人性情嫉妒者頗多，能有幾人賢良哉。全在為夫男者，熟籌細酌。即或己不衰老而精壯，亦思所以安頓之策，亦思所以調攝保全之方。首先預度其妻之性情，有可容留之地，雖未必相安盡皆無事，亦不致十分狼藉，稍可以為。一有不然，何如以無事為安乎。最可恨者，世有一種懼內之徒，明知妻之必不能容，而自己卻勉強娶妾納婢，徒有虛名而無實惠，甚至饑寒逼迫，打罵頻施。令妾婢度日如年，傷心慘痛，告訴無門，惟有自己背人哭泣而已。日復一日或致鬱亡，或致縊死。傷心哉!人俱各有子女，何忍貽害至此。惡極罪重，因果報應，生生世世，莫能銷解。豈只生擒活捉而已也。

第06種 討債兒　還債說

　　討債兒

　　人之錢財，生前百般貪愛，死後必不肯輕舍。試看孫老，原不是欠債，亦不是脫騙，不過彼人情願存寄，尚然如此討去。予不知作惡謀算人之財物，又如何取討也。可不凜凜。　　孫老守候一年，方動銀生利。原意沈客到來，本利交還。如此至誠長厚。甚可敬也。

　　商客在外經營，須念家中父母妻子倚賴。豈可迷戀翠館，自害生命。閱此宜當切戒。

　　南門騾行內有個孫漢公，為人最至誠，又最信實。遠近各省聞名，多往他家作寓。有一湖廣少年沈客，主僕二人，販許多川貨到孫老家投賣。那時正值川貨缺乏，隨發各處，未幾都賣完，大有利息，本利共有三百餘金。沈客大喜。因鈔關門外板場美妓甚多，沈客正當賺財豐餘，青年動興，私向青樓買笑，又恐僕人礙眼。先打發跟順人回家，說主人有帳目未清，隨後就回。沈客連嫖幾處，孫老知風，再三勸諫。沈客醒悟，正想回去，忽然傳說荊州漢口一帶，流賊作亂，某將軍現今征剿，水陸路俱不平穩。沈客驚慌，對孫老說道：「流賊猖狂，若收綢緞去，或帶銀去，可不是自投虎口。意欲把銀留在尊府，輕身從旱路趕回，倘路上安靜，然後來置貨販去，以為何如。」孫老道：「尊意甚當。但銀留舍下，小弟到擔一倍干係，須要速去速來方好。」遂把銀兩秤兑二百兩，包封交與孫老。其餘除嫖用並剩銀帶做盤費。孫老置酒送行。

　　不一日已到故鄉地方安堵。原來賊船雖曾到漢口，只在沿江劫掠，未嘗侵逼城池，這傳信都虛。沈客歡喜不盡，正要設措銀兩，買些本地貨物往揚州販賣。不意面上發出五六個瘡來，鄰里見了都說此是綿花瘡，一定在客邊眠花醉柳，所以致此。沈客心裡明白，著了慌。尋個外科醫治，又性急焦愁，要求速愈往揚取銀。因許了醫人重謝，竟把輕粉與他吃下。不數日瘡收痂落，毒氣盡歸臟腑。沈客只道已愈，忙忙買貨。未到半月，廣瘡復發，越醫越重，結毒穿潰，濃臭難聞。心中又掛念揚州銀子，時刻焦燥，到得火盡油乾，仙丹難治，歸於大夢。

　　這孫老守候幾月，想道：「莫不其家果有變亂，羈絆不來。」光陰迅速，倏忽一年。孫老想道：「銀錢是流通之物，何不動銀代置貨物，翻出些利息與他，不枉一番知交。」隨動銀買貨營運，本利約有加倍。孫老一日午倦，伏幾而睡。忽見沈客遠來，孫老大喜，就恭敬謙禮。忽然驚醒，乃是一夢。家人報道：「大娘生一個小官了。」孫老聞說，心下頓悟。想道：「沈客定是已故，這孩子是他來托生討債了。」到房中看了一看，雖形容大小不同，恍似沈客模樣。孫老從此一日便釘起一本帳簿，也不與妻說明，凡收生三朝，並痧麻痘疹，從師教學，但有所用，即登記明白。到十三四歲時，慣得他好穿好吃，賭錢串戲，大有所費。兒至十五歲時，孫老將各年帳簿，自己通算，竟用過五百餘兩。利銀比本銀，加倍有餘。想道：「即此償還，可以止矣。」選日備辦酒席，請親族鄰里。對眾說道：「今日此酒專為小兒。」到叫兒子首座。眾見孫老如此舉動，只道為兒過於放縱，要發旨勸戒之意。齊向兒道：「你且遵父命首座，不必固辭。」其子只得勉強坐下。酒過數巡，即叫小使捧出十五本帳簿，一個算盤，又斟大杯酒奉兒，乃坐下對眾道，當初十五年前，沈客如何販貨賣銀，因路阻如何寄銀的話。說完，又道：「但此銀本是沈客自己留寄，非是我見財起意可比。自今本利算明，加倍銷除，更無牽掛了。我自己的家業，再浪費不起。此後望賢郎情諒。」這兒在上席聽完這些話，把灑－吸而盡，哈哈大笑。笑完身已不動，向前看時，已瞑目長逝矣。眾大驚駭，才知有這個緣故。孫老教將筵席撤過，裡面妻聞兒死，一步一跌的哭將出來。孫老道：「此兒來投胎討債，不是你兒子，不須啼哭。」因送出眾人，回來買棺殮埋。遠近聞知，俱各歎息奇異。

　　速還債負說

　　世人不能無緩急，一遇患難危困之中，需用財物甚是迫切。彼時未有不指天誓日，以表其衷。及至借貸得來，事賴周全。豈知安靜之後，不想償還，即置肚外。更有見來取討，反行憎惡怨恨，竟有大睜兩眼，思欲兵刃相加。是誠何心哉!即或目下艱窘，不能即還，亦必熟思審處，心心念念，設處計慮，先完本銀，利息繼後，於心才安。前人云：「陽間一文錢，陰間一行簿。」殺人償命，欠債還錢。此一定之理。若或假詞推托，並不上緊清交，彼雖日久，彼雖至死，亦不能沒沒而已。只恐業鏡台前，帳簿開明，算盤一響，即令披毛戴角，以完夙負。此時悔何及耶!至於取債之人，畢竟家有餘資，既濟彼於從前，當憐其貧困，寬其時月，勸令緩緩交完，不可輒以毒言相加。語云：「人人說我沒行止，你到無錢便得知。」誰無良心，豈肯有錢推奸。若果有錢，安心不肯還債。此等壞人，天亦難容矣。

第07種 除魘魅　恤貧現德

　　除魘魅

　　刻剝貧窮苦漢，固是無良。若匠因惠[虐]待，遂用魘法害人，心甚狠毒，往往自作自受，理所必然。

　　魘魅法，予不知起初出自何人傳授。予又不知昔人作此害人之法，抑有何益。始作俑者，致今流毒無盡。自當打在十八層地獄，永不得超升。

　　一念至誠，感動觀音菩薩親傳解法。凡為工匠者，切不可習學魘法，自貽伊戚。

　　小東門內有個楊寡婦，只生一子。三十多歲夫死，守節撫孤成人，貿易養生。但這寡婦，性最刻剝，專喜討小本窮人便宜。凡日用萊蔬、魚肉、果物，都叫挑擔的到自家門裡來看買，價銀與得甚賤。譬如他人的菜物，務必用重秤多些進入；自己的銀子，務必用輕戥少些兑出。許多貧人，背後怨恨，都有咒罵。其子屢向寡母說道：「小本挑擔窮漢，以及用力僱工，每日不過得銀些微，闔家父母老小俱看著他養活，須要加意厚待，切莫刻剝，就是大德。」奈苦勸不依。

　　那一年，婦值五十歲。要將房屋重新修造齊整，親族來好看壯觀。因預先叫許多木瓦匠來修造。楊氏不體人情，給與工銀，既是短克，且每日飯食，又著匠頭連菜看都包去。他卻每日大早起來，洗臉後即照管督工。並不許木瓦匠偷閒一刻。只見砌牆的砌牆，鋸刨的鋸創，俱上緊辛勤。若或稍遲，即高聲數說，甚至嚷罵。揚城舊例，飯食雖然匠頭包攬，其房主卻五日一次搞賞。每人肉半斤，酒一斤。這寡婦逢搞，每人肉六兩，酒半斤。眾匠都怨恨他克減。有一李匠背後低說道：「這惡虔婆，這樣刻剝我們，又這樣瑣碎我們，若叫他過得過大壽日，不信我的手段。」氏子竊聞此話，即背著寡母私向眾匠說道：「我母親有些蠢性，每每多話得罪，今後逢犒之日，我另外每人加酒一斤，加肉四兩，看我情面，不可理他。」又向諸匠奉揖，賠個小心。眾俱應喏。

　　不一日屋俱修造完整，煥然一新。才把眾匠打發出門，忽然楊氏受涼發熱。氏子急忙請醫服藥，日漸病重，七日歸陰。可憐子哀痛異常，治喪停柩在堂。其子每夜在柩旁伴宿，過了三日。那夜楊氏披髮向兒痛哭道：「我因薄待工匠，有李匠大沒良心，刻個木人，現今藏在脊正中魘魅，你明早著人取出來。他害了我性命，你速代我報仇。」氏子扳母嚎哭，跌倒醒了，才知是夢。不候天明著人爬上屋，於脊中果然取出木雕的婦人，有三寸長，心中釘一鐵釘，背面朱符又寫楊氏二字。因痛恨切骨，叫僕到李匠家，只說瓦被貓伙打翻，天要下雨，急等鋪拾。哄李匠來家，閉緊門，將刻的木人放李匠面前，把他兩手綁住，用棍把兩腿痛打，又將拐骨打碎。拾往江都縣衙門，正值縣尊坐在堂上。那時是晉縣尊，聽見喊稟，就喚匠人上堂，把木人與他看，問明情由，自認不諱。喝叫皂隸重責三十板。縣尊見匠臉青變氣喘將死。吩咐抬回，候棒瘡略好，再押來枷號示眾。才扛出縣門，匠已氣絕，蘆席也沒得裹，即刻拖出城外埋了。

　　氏子因母自小守寡，撫養成人，平日性極孝順。今魘匠雖然處死，只是日夜悲哭，又想這魘法，受害者不只我一家，如何有法盡除，令普天下的人俱安穩無殃，方滿我心願。哭想了三日，又夢見母來說道：「你平昔最敬奉觀世音菩薩，又時常念大明神咒。你只虔誠求菩薩賞法永除，自有靈應。」說完驚醒，原來他家神龕內，供奉觀世音菩薩聖像。自見夢之後，因在喪中，時時對著聖像祈禱，未十日，門外來了一布衣婦人，手敲木魚，口誦六字真言，向氏子說道：「你因母被魘死，又想法要除害救世，真是個賢孝好人。我不可不傳，但我的法最容易，凡起造房屋，可用婦人出恭的糞馬桶，只倒去大小便，不必水刷，就是污穢的，坎在地下。於木瓦開工日那晚起，莫與人知曉，密將木匠的斧、鑿、墨鬥、畫齒，瓦匠的鐵瓦刀、泥鼻，放在無人處地下，把馬桶口向下，底在上，到坎在木瓦匠傢伙上過夜，早晨仍放原處。次日將此馬桶照舊出恭，另換今日出恭的糞馬桶，又如此，轉換坎著，一連三夜。到了房屋造完，工匠都散去了，那日就神前焚香叩頭，用淨水一碗，柳葉一枝，口誦南無靈感觀世音菩薩三遍。左手持水碗，右手執柳枝，於梁柱牆壁各處遍灑。一面手灑，一面口念：唵麼尼缽納彌吽。匠如作魘，為者自當。我家福壽，世代安康。此咒語，自唵字起，至吽字止，是正咒。後四句是祈求心願語，俱要接連虔誠念誦。不拘幾十遍，各處灑完，然後對神再拜而退。依此法解救，雖有壞匠諸般魘魅，俱不靈應。且為法的匠人，俱自遭大害。所謂自作自受者是也。但此咒不獨此二事，凡各樣祈求心願，俱得圓滿如意，持咒之人，永離生老病死諸災難苦惱。其功甚大，切記切記。」氏子聽完大喜。進內封銀酬謝，及至出來婦已不見了。各處趕尋不見，知是菩薩顯靈。回家焚香望空叩謝。自後遍傳，依法治之，則人家俱安泰無恙。氏子姓汪名志進，是當代好人，不可不知。

　　恤貧現德

　　世上最勞苦者，莫如肩挑步擔之貧民。典衣借貸暫為資本，不過販賣菜蔬魚果食點等物。每日戴月披星而出，吞饑忍渴而歸。夏則揮汗如雨，冬則敝屣凝霜輾轉街市。盡日奔馳，雖得蠅頭微利，一家之生命係焉。得利則一家喜，失利則一家怨矣。有等不體恤人情者，素性慳吝。若遇顯親宦友，揮金不借，專於經紀貧民，忍心刻薄。又有一等仗勢之人，強用色銀，巧買克價，賒欠不還，討急反毆，致彼本利虧折，告訴無門。獨不念我有父母妻子，朝饔夕飧，彼豈無父母妻子專望養活乎。又有一等人，因無資本，倚力資生，如車腳轎纖等類，更為辛苦，尤宜體恤。在我只須公價不賒，准戥高色，彼即闔家沾潤。否則眾口咒恨，人怨既多，天災必至。予每見為此小事而得凶難者，皆因薄行所致而然也。普勸仁人君子時存恤貧拯苦之心，廣施長厚。此現在之德，定有多福之應矣。

第08種 打縣官　恤農現德

　　打縣官

　　請看世上凶鋒惡燄，天地神鬼饒過了那個。即如屠二犯罪，費萬千心力，前案幸結，可以改過安分矣，豈惡又無端想要打縣官泄氣，致令父子偕亡獄底，家業盡散。報應昭然可畏。

　　揚城有個屠監生，排行第二。其家甚富，生一子強勇異常。家僕六人，都倚勢凶橫東鄉。有腴田千畝，每年自領子僕往田上收租，共十多人駕大船蜂擁莊房。眾佃戶殺雞的殺雞，秤肉的秤肉，美酒白飯如款大賓。佃人來算帳，例俱垂手站旁聽命。不論水旱，不許掛欠升合。若有拖欠逆話，即喝令惡僕掌嘴。若麥稻略有潮稗，曬揚幾次。自置大斛，比合鄉每石多出八升。倚著監生，復又加納州同，如虎生翼，橫暴非常。或有因受不過狠惡，辭田不種。他便鎖來重打，定要他種。那時有個姜佃戶，因喪母棺衾費用，拖欠租稻。屠二即令豪僕鎖到家內，打個半死，捆在後房柱上，不與飯吃，餓了兩日。姜佃家人無奈，苦措清完，方才釋放。

　　這屠二為惡，怨恨的人極多。那日在田上毒罵佃戶，又著僕用扁擔，捆打佃戶。遂有前遭打的姜佃出頭寫了狀子，開列打死佃戶、奸人妻女、占人田產、自置大斛等款。招呼被害之家，男婦老幼，齊有百十多人，將屠二的衣帽碎撕，並拉著惡子惡僕攜著大斛，把他擁到府前。正值府尊坐堂未退，因見人眾叫問，那屠二喊稟：「眾佃叛主無法無天。」府尊怒說道：「夫人必□侮，然後人侮之。你的惡處甚多，本府久知。」且發江都縣審明詳解親訊治罪。將一干原被都押發縣。劉縣尊即將屠二同惡子惡僕收禁候審，原告討保。屠二見事急，請許多鄉宦賄囑縣尊，俱不依允。又因他財富恐人疑議，掛牌在城隍廟，對神逐款審訊。審時那日，來看的百姓竟有上千。縣尊把豪僕夾了三人，款款俱實。先通詳革去屠二的職員，以便刑訊。不意屠二有個至親，□□□西某院，因備了許多金銀，星飛前往求書到江南督撫兩憲，囑令推分從輕審結。府縣因上司吩咐，只得屈情發落，只將惡僕三人重責枷示，屠二罰米五百石，賑饑贖罪。因此家財費去大半。田雖千畝，各處人怕他，俱不敢領種，荒了二年反賠錢糧。

　　適值劉縣尊因公被議，奉憲摘印。屠二聞信，恨他執法。齊起惡子惡僕，並平日交往的惡人，共二十多凶，各藏短棍，候縣官到川堂會客，欺他沒印即擁擠向前，把縣官肩上打了一棍。縣官急避入署內，吩咐緊閉縣門，著捕官飛速赴府，稟屠二帶領百多人來縣劫庫。府尊聞知，急傳內丁皂快二百餘人，不候轎到，即親自騎馬帶著人眾飛至縣署。坐在縣堂，急令各役查拿。那時縣廨內牀下都是躲的屠黨家人，未一時鎖到十二人，送獄聽候通詳治罪。不月餘奉各上司俱嚴批審究。彼時牢疫盛行，屠二同惡子惡僕俱死於獄內拖洞。只有牽連四人，活出命來。其田居家產盡完，城鄉人俱各快心不已。

　　恤農現德

　　鋤禾日當午，汗滴禾下土。

　　誰知盤中餐，粒粒皆辛苦。

　　此聶夷中詩也。予於暑月見農夫耕插之苦，腿腳浸於泥水之中，脊背曬於烈日之下，指掌破爛，皮膚焦黑，百般勞苦，才得成谷。我輩安坐而食，若不感念厚待，是無人心矣。有等田主，租糧刻剝盤算。更有喪心棍徒，衙門胥役佐貳貪官，遇有鄉農，便為愚懦可欺，稍涉事隙，即多般恐嚇索詐。嗟乎!彼以奇勞異苦耕耨，養人之人，何忍不以厚待耶。然農之勞筋苦骨，胼手胝足，終歲幸勤，究竟自食有限，而人賴食養活者多矣。今後但遇鄉農，即當憐其極苦，念其大功，不笑其村俗，不嫌其粗魯。或有執迷者，必當開導指點。或有爭訟者，必當勸息解紛。若逢水旱荒年，酌蠲其租鬥。如遇極貧而無食者，量助其口糧。凡事扶持，存我之厚，反予自心，始可相安。此即現在之德，較彼諸般好事，真有數倍之功也。

第09種 下為上　禁錮婢私議

　　下為上

　　福厚之人，存心仁恕，視下人如同子弟。要知奴婢雖是卑賤，亦是父母所生。只因前世不曾修積，所以計過罰令今世貧乏，而致鬻身。當幼稚之時，即離父母，委身主人。業已惟命是從，若因而殘虐之，饑寒之，錮塞之，令其窮愁痛泣，無處控訴，譬如我身當此，又何堪乎。不思一般出世，我得如此，彼竟如彼，是何業債，是何因緣。若不猛醒，凌人傲物，雖不盡如黑婢之以下為上，只恐後世押入窮胎受諸苦楚，悔何及耶。但主婆係一婦人，多不明達，全在家主時加勸諭。凡奴婢之饑寒勤苦病痛，以及夏月之蚊帳，冬來之綿襖，不妨粗厚惟在飽暖。及時婚配，不可誤彼青春。即有小過，念其愚拙，量其癡蠢，寬怒開導。如此存我之厚，而我之福報愈厚矣。

　　今人凡遇奴婢或錯為一事件，或誤損一器物，即痛加打罵，勸解不恕。試看昔日戶部尚書馬森之父，年四十隻生一子。五歲，夫妻寶愛不啻奇珍，婢偶抱出門失跌傷腦而死。封翁見之，呼婢急速奔逃，自抱死兒泣入。太夫人驚慟幾絕，撞倒封翁者數次，索婢撻之無有。婢歸母家，日夜祝天願公早生貴子。次年遂生森，左腦宛然跌傷赤痕也。要知奴婢犯罪之大者，莫如死其子。此事尚可恕，又何事不可寬乎。按顏茂猷曰：「奴僕下人，天資多蠢。性又好忘，囑之以事，全不記憶。性又多拗，自以為是。氣又多戾，輕於抵對。心又多狠，常存不善。」所以主人呼令，動輒觸怒。其言愈辯，其主愈不平。於是棰楚加之，竟有失手或致於死亡者，又多添一大罪業也。九為家長於喚令之時，宜寬以處之，多教誨省嗔怒。主人胸中，亦覺安樂。至於婦人，秉性褊復，不識道理，所以酷毒婢妾者尤甚。主人當婉轉譬諭之。予謂此雖仁人之用心，究皆栽培自己之福也。

　　西門裡有個薛家汪。這汪當年闊有四十餘丈，深有二三丈。遇陰雨之時，合城的水都流聚於此。目今滄桑更變，淤淺水不多貯。汪旁有一徐寡婦。這婦人生性急燥，毫無仁恕。家中有婢女，名黑丫頭。因他生得黑而體厚，最有氣力，每日在家內聽候呼喚服事。或有一時遲延，或有一事不順，這徐婦不是棍棒，就是拳掌，無日不打。這黑婢打得遍身青腫，這裡腿股才好，那裡手臂又傷，終日勤忙，萬千苦楚，惟有背人流淚而矣。年至二十五六歲，尚不許婚配。也有幾個老人勸他多次，該尋媒偶匹，他全不依從。

　　大清兵破揚州，首先用大炮只打西門敵台西北角，將城牆打倒，大清兵群擁進城。那時徐婦黑婢，同躲藏在佛龕櫃內。有某將軍領許多兵丁，打開龕櫃，將婦婢驅出。眾兵執著大刀在後跟押，遲走即用刀砍。這婢大哭，口喊寧死不肯隨去。那將軍叫兵緊隨不放。黑婢走至汪邊向汪內一跳，身沉到底。領兵的將軍見了大怒，即著慣會水的兵，跳下水將婢拉將上來。將軍急叫換了乾衣服，細看雖然體略黑色，卻敦厚有福。因吩咐徐婦道：「我把這丫頭交與你老婦時刻看守。倘有走失，就將你殺了抵命。徐婦只得應喏。苦勸緊跟，到平山堂營寨內。原來這將軍年約三十餘歲，尚未有妻室。那時兵丁擄來許多美貌婦女，不知何因，反選中了黑婢。不幾日成婚，即令徐婦時刻服事，如有怠惰即加重處。徐婦無奈，只得含羞掃地供食諸事，小心慇懃不敢違拗。這黑婢雖然體厚腳大，此時穿了好衣，戴了好飾，竟十分福相。豈知他全不計較徐婦往日打他的仇恨，反寬待他。這徐婦也知趣，分外遵敬。聞知後來黑婢生了三子，俱襲武職，榮貴偕老。徐婦服事二十餘年，至康熙初年才壽終。婢女轉做了上人，主婆反做了下人，可見世事那裡定得。要知黑婢有此大量，方有此大福也。

　　禁錮婢私議

　　男女匹配，理合陰陽。人雖有貴賤之分，若年至長成，其芳隅泣私各有之。奈何有等家長，於自己兒女，即要及時婚配，至於丫鬟婢女，雖至二三十歲，尚不令知夫婦之倫。意在無夫之女，易於服役，若經婚配，即分事主之勤。殊不知光陰迅速，青春易過，每有倚市誨淫，招搖苟合。且怨女曠夫，上干天和，下絕人紀，損德敗俗，莫此為甚。今雖諄言苦勸，其奈聽如不聽。予之愚見，全賴在位賢官長，力挽頹風，於每年十月初，(飠乞)令各鄉保，挨家通查，某某家有婢女，幾人幾多歲，不論城鄉，大家小戶，總不過二十歲，或外嫁經紀平人，或內婚本家童僕，俱於歲內盡行配合。如不依從，許令婢之父母親族具呈領回婚嫁。不許給當賣身價，亦不許藉情略賣遠地。其有隱匿不報，或婢身孤孑，過期不配者，許地鄰舉首重究，仍將婢擇貧男無妻者配之。如此則人皆有室家之好，淫風止而德甚大矣。

第10種 尊變卑　驕傲論

　　尊變卑

　　日中則昃，人生得志能有幾時。所以福分勝人者，其勢力必不求勝於人也。

　　謙卦六爻皆吉，謙受益也。既濟六爻皆無吉利之辭，初爻深致其戒，謹得無咎，滿招損也。

　　揚州府雖係淮揚道屬員，然其職分大小，不過相隔一間。舊例新道官上任，揚州府必具官銜腳色手本，由腳門報門趨進跪下。道官即吩咐掩門，內衙師生坐待茶，從不叩頭庭參者。

　　曾有高淮道，為人奢華驕傲，新到任，就不循舊規。那時施府尊諱世綸，往淮進謁，雙手捧著紅手本，站在腳門俟候報門進謁，當堂跪下，旁邊竟不打鼓退堂，又不吩咐掩門請起。施公此時無奈，只得叩頭庭參而出。氣惱不過，隨即差拿道官的頭役處治。有府柬房力稟說：「道尊雖是弟兄官職，畢竟老爺係他屬下。豈有府官反拿道役處治之理。」再三婉稟，施公只得忍氣回來。方才過了三個月，施公忽接到按察司一牌，仰揚州府即刻差拘高淮道審明，連人解司定罪。原來高淮道於到任之初，即得民間許多賄賂，又科派民間許多供用器物，旋被部科風聞題參，因此發院司轉發揚州府審解。此時施公即差人拘高某來揚，隨懸牌大書一起犯官高某限次日午堂聽審。那時高某知道，必然報復昔日庭參，難免受辱。星夜請了合城鄉宦，再三懇情，求在內衙審問，稍存臉面。施公回云：「高某到任之日，舊例內衙謁見他，並不依從，我已在堂上叩頭。今日本府並不違例，只照舊堂上審問，並無別說。」眾宦再三稟懇，堅辭不允。高某無奈只得布衣去帽，報門一起犯官高某進審。在堂中跪下，叩頭，完，施公旁坐不答。叫取草簟，許他在地上坐著問供。幸喜施公有量，見高某叩謁，便不記往事，從寬詳解，照律問罪，追贓給民。世上反覆的事也甚多，從不曾有如此迅速。仕途窄狹可不畏哉。至有財富勢力者，亦不可恃以凌人也。

　　驕傲論

　　昔袁了凡曰：「易稱：天道惡盈而好謙，鬼神害盈而福謙。書曰：滿招損，謙受益。每見寒士將達，必有一段謙光可掬。蓋天之將發斯人也，未發其福，先發其慧。此慧一發則浮者以實，肆者以斂，必然之理也。是以人必虛心屈己，常有欿然不足之意，方是受福根基。」王陽明曰：「今人病痛大段，只是傲。千罪萬惡，皆從傲生。傲之反為謙。謙字便是對症之藥。凡人之傲者，必自足，自足則中滿，中滿則內無受益之地。傲必凌人，凌人必絕物，絕物則外無啟迪之人。是德日減而過日集。」此等人無論不發，即發亦無大受用。每見無知之人，小有才華，生當順境，根器既薄，性情又劣，氣質又剛，識量又淺，自謂才可驚人，權能壓眾，一切驕容傲態，無所不至。喑啞叱咤，妄逞威鋒，凡遇貧寒親族，樸實賓朋，恣意凌侮，甚且呵群罵座，辱人難堪，豈知人情反覆，冰山自倒，死灰可燃，其取辱更甚焉。

第11種 投胎哭　因果圖說

　　投胎哭

　　我向日以投胎因果，疑信相半。今親聞悲嚎知千真萬確。世人急各行善戒惡，切莫遲緩。

　　心為佛菩薩，聖賢之本，又是地獄畜生之根。雲被毛從此得成佛也。由他真至言也。

　　我曾在北門城外赴酌，敝友留酒諄切，及至回來城門已閉，只得在城外徐舍親家借宿。睡至半夜，耳中忽聽得如有數百人悲嚎啼哭，喧嚷嘈雜，且多外省蠻侉聲音。我大驚駭，猶恐火盜，急急披衣開門，到天井中四邊仰望，裡露滿天，忙喊舍親詢問。舍親說道：「此房隔三家，即是炕房，是專抱小鴨的所在。炕房人先將鴨蛋幾百，鋪在炕上，微火烘出小鴨來。這眾聲悲哭，都是在生時為惡行兇的壞人，受過地獄刀山油鍋的苦罪，鬼卒押來投胎變鴨，遭刀殺湯煮，供人食饌的。這許多人因不肯來，所以嚎哭。我們住房鄰近聽慣的。」我才知道。睡到次早，我同舍親往炕房親看，果見幾百小鴨，也有才脫蛋殼的，也有半節在蛋內尚未全脫出的。我又問炕房人：「你們炕鴨可聽見有悲哭聲麼。」炕房人說道：「怎麼沒有，每到炕鴨的那一夜，但聽見先有冷風一陣，吹得燈燭昏暗，又吹得屋上瓦響泥撒。我們聽有此風，都另躲在略遠些的空房裡，讓風過去，那風中有許多悲哭聲，一時風過我們就知道蛋裡小鴨出了，隨往炕上收小鴨。」我聽完了，方知實事。

　　前年春天，曾有一夜我睡到四更時，似夢非夢，忽聽得悲嚎啼哭。我夢中起來，往街上觀看，只見幾個惡鬼鎖押兩個大漢、一個婦人，哭到鄰居喬家門前，因不肯進去，被鬼打趕。我驚醒切記，次早著價問喬鄰夜來因何嘈嚷。回說：「今夜我家母狗生有三個小狗。」我又去問：「幾雄幾雌。」回說，二雄一雌。才知夢中卻是實事。由此看來，只罰變畜生一道，照罪惡輕重投胎，如牛、馬、豬、羊、魚、鱉、蝦、蟹、蚊、虻、蛆蟲等物，都是如此托生。奈人不見聞，如何知曉。深為可憐。

　　六道因果圖說

　　要知前世因，今生受者是。要知後世果，今生作者是。此四句簡明確實，定然出自佛口傳宣，非餘聖所可及也。予向閱大藏尊經，見人舉止言行，雖極微之事，無不各有因果報應。今記憶若干條，另用通俗淺語，明白指出。要知四生六道，皆由自己心造。一切佛菩薩之所悟，悟此心也。一切眾生之所迷，迷此心也。蓋心是福罪種子。有根芽必生枝葉。種瓜得瓜，種豆得豆，絲毫不爽。且種者一粒，收者百粒。善惡皆然，可不慎耶。

　　凡人心存中誠，廣修福業，堅持正覺，救度群生者，定生天道。

　　凡人雖修善，常懷勝負嗔邪者，定生修羅道。

　　凡人心存良善，事著有漏福根，情愛不忘者，定生人道。

　　凡人行事，只圖自己飽暖快樂，不顧他人饑寒困苦者，定墮餓鬼道。

　　凡人惡毒橫生，癡迷不醒者，定墮畜生道。

　　凡人奸謀詐害，損人利己造諸罪惡者，定墮地獄道。

　　凡六道中俱各有分別，如天道則有佛菩薩神聖之層次，人道則有貴賤貧富老幼之等第。各道通然，皆從各人自己積善積惡之大小多少而致也。

　　凡今生富貴福壽安康榮華者，皆因前世心存良善，敦崇倫理，能盡忠孝節義而致也。

　　凡今生慧性通明，多才多學者，皆因前世誠敬三教聖賢，盛行正道，誦經惜字而致也。

　　凡今生身體健旺，長壽無病，骨肉團聚者，皆因前世心存仁慈救人災難，不殺生，專好放生而致也。

　　見今生妻賢子良，和樂相助者，皆因前世不邪淫而致也。

　　凡今生專遇好人，不罹兇險者，皆因前世不欺人，不負人而致也。

　　凡今生儀容端好，辭氣昌明者，皆因前世渾厚簡默而致也。

　　凡今生無煩惱無罣礙，自在從容者，皆因前世不怨天、不尤人、不起一切妄念而致也。

　　凡今生諸事順遂，機緣湊合者，皆因前世多行方便而致也。

　　凡今生作事好歹，來世定受報應，因果毫不昧也。

第12種 念佛功　念佛三昧

　　念佛功

　　世人不必疑性根愚鈍，亦不必優罪業深重，只要至誠念阿彌陀佛，自然生智消罪。

　　妄念是病，念佛是藥。久病非一二劑藥可癒，積妄非暫時念佛能除，其理一也。莫管他妄念紛飛，只貴於念佛真切。字字分明，句句接續，方有趨向。所謂用力久而一旦豁然矣。

　　向有純陽祖師，親降乩筆。予曾將念佛法門，求問可有功。仙隨答以律詩，極言念佛有大功。己備載於雨花香書內，當與此事互看，理更明悉。

　　揚州西來庵有個懶和尚，一切世事都不知曉，連自己的姓名也不知，自己的年紀也不曉，歲月時節俱不記得。每日只是默默靜坐時常念佛，並不誦經禮懺，亦不迎賓送客。諸事懶惰，遠近人所以只叫他做懶和尚。他極粗的茶飯，極粗的衣服，俱不揀擇，只有一件性喜飲酒，每飲三四杯便醉。平日並無親友往來，只與畫師陳益庵交厚。隔一兩日到他小樓上，同他酌幾杯小菜蔬酒。飲酒時也不說甚的話，只自己遠遠看些雲煙山水，樹木花草。

　　那時西門外有個念佛堂，每月初一日有個念佛會。約有三四十人聚來念佛，隨人出分，不過各攜銀三四分，交與廚上道人，以供茶飯腐萊。到了念佛朔日，只見許多老人，也有彎腰拄杖的，也有康健充實的，也有拖鼻涕流眼淚的，也有手持念珠的，也有童僕攙扶的，前前後後到了庵內，拜過佛菩薩，用過齋，即各各散坐念佛。也有高聲念的，也有低聲念的，也有不出聲音默念的，念到幾百聲之後，都起身繞堂轉走。念完一千遍，拜佛而止。這懶和尚到了念佛朔日，也來同眾人念佛。先向眾老奉揖，後便說道：「諸位老爺聽著，大凡念佛，須要念時回光。自看這念佛的是誰，發大慧力反照主人。如此用心，勿忘勿助，久久自然省悟。切不可口中念佛，心內仍思想雜事。雖念上幾萬聲，也是無益的。」他說完了，就再不多話，也隨眾念佛。他卻坐在傍邊，看眾人念完，把眾老內指著幾個道：「這幾人才是真念佛的人，其餘都是口念佛的人。大約十個之中，只有二三個是真念佛。」眾人聽完，俱各自知，說得確實，個個敬服。因再三求問他，如何知得這幾個念得好呢。懶和尚推辭幾回，才說道：「你們不知道，這幾個真念佛的人頭上發出靈光雪亮，我才知道。其餘沒得靈光，我就不敢奉承了。」因此各改誠心念佛者甚多。

　　有一日懶和尚念完了佛，在西門二鋪街上行走，看見三個人同行，內有一姓李的人，懶和尚將這人看了又細看，即向前拉住他的手，說道：「你這人心中想的朱家那件事，定有殺身大禍，切不可為。」說完了這一句，並不多話，即飛奔回庵。李人吃了一大驚，同行的兩個人，問他道：「方才這瘋和尚，如何獨向你說甚麼狐話，定要說明根由。」李人說道：「這事也甚奇怪。不瞞二位說，我向日朱某曾借了我二十兩銀子為本錢做生意，不想虧折了沒銀子還我，因此屢取支吾。我情急發話，那知朱某沒良心，除無銀還我，他倚著自已有氣力，反罵我之後把我打了一頓。我恨他不過，因暗中想來磨了一把尖刀藏在身邊，要在他每晚走的路上，我俟候著，竟將他殺死了，我就急忙逃走遠方去，才出我這一口怨氣。這都是我自己心裡想的事，並不曾向一個人說著。不知這和尚如何知我肚裡的心事，可知他竟有幾分得道了。我如今不敢不依他，竟將此事不為了。這朱某的銀子，聽恁他還與不還都罷了。他就不還我，若是我前世少欠他的，只當償他的宿債。若是不少欠他的，他少不得變牛變馬償還我。」同行的都驚異，才知懶和尚有些道行。後來人眾傳說開去，許多人都來問事，懶和尚俱回不知道。因他自己不知多少年紀，過了許多年歲，俱不衰老。聽見人猜說，大約有百餘歲。一日來辭陳畫師，無病而逝。總因他自有功夫，外人怎的知曉。

　　念佛三昧

　　念佛原非難事，其難在於一心不亂而反照主翁。此即我夫子操存攝心，下學上達之工也。惟是世人口中雖然念佛，心內仍想雜事。此乃讀佛，非念佛也。夫禪家參叩，非不單傳直指，而拈花微笑，正大徹大悟之機緣。否則文人或墮狐禪，下士茫無畔崖。道果未成，業因先就。何如念佛法門，真有實落下手處。且得往生捷徑，況禪宗淨土殊途同歸，原非划然有二。永明大師云：「有禪無淨土，十人九錯路。」又古尊宿云：「合五家之宗派，盡天下之禪和，無有不販依淨土者。」旨哉言乎。要知寂寂治散亂，散亂去則生昏沉。惺惺治昏沉，昏沉去則生散亂。止觀雙持，昏散皆退。今只須精明念佛，念無二念曰精．念而返照曰明。精即止，明即觀。一念佛，而止觀備矣。返照念佛人是誰，與參禪意同。只要學人念不離佛，佛不離念，念極心空，感應道交，現前見佛，理必然矣。

（全書完）